
Uruwon an God Förata Nang me 
Fonufan 


1 Nepoputan God a förata nang 

me fonufan me masowan kewe 
meinisin. ?Non ewe fansoun esamo 
wor ununun fonufan. Kiroch a 
pwönueno ekkewe neeni mi anonnon 
o manamanen God? a mwökut fetan 
won ewe konik. 3God a apasa, 
“Epwe wor saram,” iwe a sarameno. 
4God a kuna pwe ewe saram a 
murinno, iwe a aimu feseni ewe 
saram seni ewe kiroch. 5A eita ngeni 
ewe saram “Ran,” nge a eita ngeni 
ewe kiroch “Pwiin.” Iwe a pwinitiw, 
sorota, iei ewe aewin ran. 

6-7 Iwe God a apasa, “Epwe wor 
och mettoch nefinen ekkewe konik 
pwe epwe refi feseni ekkewe konik 
non ruu neeni.” Iwe God a förata 
epek mettoch mi kukkumos pwe epwe 
aimu feseni ekkewe konik fan seni 
ekkewe asan. Iwe a fisita. 8 God a eita 
ngeni ewe mettoch “Fan nang.” Iwe 
a pwinitiw, sorota, iei ewe oruwen 
ran. ; 

9 Iwe God a apasa, “Ekkewe 
konik fan nang repwe chufengen non 
ew chok neen pwe epwe pwååta 
fonu.” Iwe a fisita. 1!0God a eita 
ngeni ewe fonu “Fonufan,” nge ewe 
neeni ekkewe konik ra chufengen ie, 
a eita ngeni “Mataw.” Iwe God a 
kuna pwe a murinno. !!Iwe a apasa, 
“Fonufan epwe amårata sokkun ira 
meinisin, ekkewe mi uwa me ekkewe 


mi wor foun non.” Iwe a Data, 
12 Ewe fonufan a amårata sokkopaten 
ira meinisin, iwe God a kuner pwe ra 
murinno. !3ĮIwe a pwinitiw, sorota, 
iei aunungatin ran. 

14 Iwe God a apasa, “Epwe wor 
ekkoch saram fan nang pwe repwe 
esissinata ran me pwiin o repwe pwan 
esissinata ekkewe kinikinin fansoun 
me ekkewe ran me ier. !5Repwe 
asarama fan nang o asarama won 
fonufan.” Iwe a fisita. !6Iwe God a 
förata ekkewe ruu saram mi watte, 
ewe akkar epwe nemeni neran, nge 
ewe maram epwe nemeni nepwin. A 
pwan förata ekkewe fon, !7God a 
isenireta fan nang pwe repwe asarama 
fonufan, !8repwe nemeni neran me 
nepwin o repwe refi feseni saram seni 
kiroch. Iwe God a kuner pwe ra 
murinno. !?Įwe a pwinitiw, sorota, 
iei aruanun ran. 

20 Iwe God a apasa, “Epwe wor 
sokkopaten mönun neset me non 
konik o ekkewe machchang repwe 
akkas fan nang.” 2?! Iwe God a förata 
ekkewe mönun neset me non konik o 
sokkopaten machchang. Iwe God a 
kuner pwe ra murinno. ?? A afeiochur 
o a apasa, “Oupwe chommongeno 
o oupwe aurano ekkewe konik me 
sat o ekkewe machchang repwe 
chommongeno won fonufan.” 23 Iwe 
a pwinitiw, sorota, iei enimuen ran. 

24 Iwe God a apasa, “Fonufan 
epwe awora ekkewe sokkopaten man: 
manfesir me manmwacho.” Iwe a 
fisita. 25Iwe God a kuner pwe ra 
murinno. 

26 Iwe God a apasa, “Iei 
sipwe ne förata aramas, repwe chok 
ussuch. Repwe nemeni ekkewe mönun 
neset, ekkewe machchang fan nang, 
ekkewe manfesir me manmwacho 
meinisin, pwan ekkewe man-tötö 
won fonufan.” 27Iwe God a förata 
aramas ussun chok i. A förata mwan 
me fefin. 28God a afeiochur o a 
apasa, “Oupwe chommongeno pwe 
aramas repwe nonnom ekis meinisin 
o nemeni fonufan. Oupwe nemeni 
mönun neset me ekkewe machchang 
fan nang o sokkopaten man meinisin 
won fonufan.” 2? God a pwan apasa, 
“Oupwe nengeni pwe ua awora 
ekkewe sokkopaten ira meinisin won 
fonufan o pwan ekkewe sokkopaten 
ira mi uwa me ekkewe mi wor foun 
non pwe oupwe mongo. 30Nge ua 
pwan awora ekkewe fetin me chön 
petewen pwe ekkewe manmwacho 
me ekkewe machchang fan nang 
me ekkewe man-tötö meinisin won 
fonufan repwe mongo.” Iwe a fisita. 
31 God a kuna mettoch meinisin a fen 
föri pwe ra fakkun murinno. Iwe a 
pwinitiw, sorota, iei awonuen ran. 

Iwe nang me fonufan ra 

fisiöchuno. ?God a awesano an 
angang non ewe awoọonuen ran, iwe 
non ewe efisuen ran a asösö. 3 God a 
epinano ewe efisuan ran, pun iei ewe 
ran a asösö non, murin an a förata 
nang me fonufan me masowan kewe 
meinisin. 4Iwe iei ussun an nang me 
fonufan ra fisita. 


Ewe Atake non Eden” 


Nupwen God, ewe SAMOL a förata 
nang me fonufan, 7ese mo wor ira me 
foun ira mi pukuta, pun God ese mo 


b 


1.26 1 Cor. 11.7. 1.27-28 Gen. 5.1-2. 

apůngatiw ran won fonufan are ese 
wor emon aramas epwe fòtukatiw. 
6 Nge konik a puwacheta me fan, iwe 
a achöchchönu ewe pwun. 

7 God, ewe SAMOL a angei och 
pwun o a förata emon mwan 
seni. A usanong non pwötun ewe 
ngasangasen manau, iwe ewe mwan a 
poputa ne manau. 

8 Iwe God, ewe SAMOL a förata 
ew atake non Eden, a nom ötiw, 
iwe a annomu ewe mwan non. ? God 
a awora sokkopaten ira mi ningöch 
me iran mongo non ewe atake. A 
Iotukatiw ewe iran manau me ewe 
iran sinei minne mi öch o mi ngaw 
nukanapen ewe atake. 

10 Ew chönupupu a puutiw non 
Eden o a achöchchönu ewe atake, iwe 
seni ikewe ewe chönupupu a keang 
fesen o a förata ruanu chönupupu. 
11 Ewe aewin chönupupu itan Pishon, 
a puu fetan non ewe fonu Havilah. 
(12 A wor gold me fau mi auchea pwan 
nöpwokus non ewe fonu.) (3 Ewe 
oruwen chönupupu itan Gihon, a 
puu fetan non ewe fonu Cush. !4Ewe 
aunungatin chönupupu itan Tigris, a 
puutiw ötiwen Assyria. Ewe aruanun 
chönupupu itan Euphrates. 

IS God, ewe SAMOL a annomu 
ewe mwan non ewe atake non Eden 
pwe epwe fòtukatiw o tuttumunu ewe 
atake. 16 Iwe God, ewe SAMOL a apasa 
ngeni ewe mwan, “Ka tongeni mongo 
seni uwan ekkewe ira meinisin non ei 
atake, !7 nge kosap mongo seni uwan 
ewe iran sinei minne mi öch o mi 
ngaw, pun non chok ewe ran kopwe 
mongo kopwe mano.” 

18 Iwe God, ewe SAMOL a apasa, 
“Ese murinno ewe mwan epwe 

anamonuno chok. Upwe ngeni emon 
chienan pwe chon anisi.” IN Iwe God, 
ewe SAMOL a angei òch pwun o a 
förata ekkewe man me machchang 
meinisin, a emwenireto ren ewe mwan 
pwe epwe eiter. Iwe iei ussun an 
emon me emon ekkewe man ra angei 
iter. ?0Iwe ewe mwan a ngeni iten 
ekkewe man me ekkewe machchang 
meinisin, nge ese wor emon neir a 
tongeni chiechi ngeni. 

21 Iwe God, ewe SAMoOL a föri 
pwe ewe mwan epwe annutochou. 
Nupwen a annut, ewe SAMOL a angei 
efoch chouraran, iwe a pwan apacha 
sefani neenien ewe chùù. 2? God, ewe 
SAMOL a förata emon fefin seni ewe 
chůùrara o a emwenato ren ewe 
mwan. 

23 Iwe atewe a apasa, 

“Iei efoch chùùi seni cho kei 

o futuk seni futukei! 

Epwe iteni ‘fefin,’ 

pun a för seni mwan.” 

24 Iei popun emon mwan epwe 
imu seni seman me inan o pachengeni 
punuan we, iwe repwe ne winiti ew 
chok. 

25 Ewe mwan me punuan we ra 
chok seneno, nge rese mo mefi ar 
saw fengen. 


An Aramas Anneasonap 


Ewe serepenit, ewe a kon sinenap 

me nein förien God kewe man 
meinisin, a eisini ewe fefin, “Mi pung 
pwe God a ereni kemi pwe ousap 
mongo seni foun ekkewe ira non ei 
atake?” 

2 Ewe fefin a ponuweni, “Am mi 
tongeni mongo seni ekkei foun ira 
non ei atake, 3ł3nge ewe chok ira 
nukanapen ei atake God a ereni kem 
pwe am ousap mongo are attapa, 

pun ika am oupwe mongo, am oupwe 
mano.” 

4 Ewe serepenit a ereni ewe fefin, 
“Ese pung, ousap mano. îGod a 
chok apasa ena pwe i mi sinei pwe 
non ewe ran oupwe mongo ewe foun 
ira oupwe ne chok ussun i, oupwe 
sinei minne mi öch o mi ngaw.” 

6 Ewe fefin a kuna pwe ewe ira 
a ningöch o foun kewe ra murinno 
ne ochoch, iwe a ekieki pwe epwe ne 
tipachem ren. Iwe a kini ewe foun ira 
o a ochoch. A pwan ngeni punuan we 
o a pwan ochoch. 7 Iwe non chok ewe 
fansoun ra ochoch ewe foun ira, ra 
sinei pwe ra seneno. Iwe ra teifengeni 
ekkoch chön ewe ira fik pwe ufer. 

8 Non ewe kunionun ra rong an 
God, ewe SAMOL feffetan non ewe 
atake, iwe ra opono nein ekkewe ira. 
9 Nge God, ewe SaMo a kökköri ewe 
mwan, “Ifa en?” 

10 Atewe a ponuweni, “Ua rong 
om fetan non ewe atake. Ua nuokus 
pun ua seneno, iwe ua opono.” 

11 God a eis, “Io a erenuk pwe ka 
seneno? Ka mongo ewe foun ira ua 
erenuk kosap mongo?” 

12 Ewe mwan a ponuweni, “Ewe 
fefin ka Ton pwe chienei a hgeni ei 
ewe foun ira, iwe ua mongo.” 

13 Iwe God, ewe SAMOL a eisini 
ewe fefin, “Pwata ka föri ei sokkun?” 

Iwe ewe fefin a ponuweni, “Ewe 
serepenit a otupu ei, ina popun ua 
mongo.” 


God a Atouu Pungun Köpung 


14 Iwe God, ewe SAMOL a apasa 
ngeni ewe serepenit, “Kopwe angei 
niwinin om föfför, en chok me 
nein ekkewe man meinisin kopwe 
anumamaw. Seni iei kopwe ne chok 
töperak won upom o mongo pwun 

non unusen manauom. !5Upwe föri 
pwe epwe wor koum nefinom me 
ewe fefin o fansoun meinisin epwe 
wor koum nefinen murimurimi kewe. 
Noun we epwe puratiw mökurom o 
kopwe Kku epinipinin pechen.” 

16 Iwe a apasa ngeni ewe fefin, 
“Upwe anapano om riaffou fansoun 
om popo o om metek nupwen 
kopwe ne nounou. Nge kopwe chok 
efich punuom we o kopwe nom fan 
nemenian. ” 

17 Iwe a apasa ngeni Adam, 
“Pokiten om ausening anon punuom 
o mongo foun ewe ira ua erenuk 
pwe kosap mongo, ewe pwun 
epwe anumamaw pokitom. Kopwe 
mongo seni om angang weires non 
unusen manauom. !8 Ewe pwun epwe 
appukata ekkewe fetin me ekkewe 
ira fönufön, iwe kopwe mongo seni 
ekkewe iran nein petewen. 1? Kopwe 
mongo seni tungun mononom tori 
om niwiniti ewe pwun ikewe ka popu 
seni ie. En ka för seni pwun, iwe 
kopwe pwan niwiniti pwun.” 

20 Adam€ a eita ngeni punuan 
we Eve, pun i inenapen aramas 
meinisin. 2! Iwe God, ewe SAMOL a 
föri ufen Adam me punuan we seni 
unen man o a aufoufa ngenir. 


God a Atouu Adam me Eve seni 
non ewe Atake 


22 Iwe God, ewe SAMOL a apasa, 
“Iei ewe mwan a winiti ussun chok 
kich, a sinei minne mi öch o mi ngaw. 
Usap mut ngeni an epwe mongo uwan 
ewe iran manau pwe epwe manau 
feinfeino.” 23 Iwe God, ewe SAMOL a 
atouu ewe mwan seni ewe atake, pwe 


epwe anganga ewe pwun ewe a för 
seni. 24 Iwe a annomu ekkewe cherub 
ötiwen ewe atake, pwan efoch ketinas 
mi ngetenget ussun ekkei mi itifetan 
ekis meinisin, pwe repwe mammasa 
ewe iran manau pwe esap wor emon 
epwe arap ngeni. 

